text: [{"text_idx": "#000003", "text": "Istikhaarah jechuun Rabbiin wanta irra gaarii ta\u2019etti akka nama qajeelchu kadhachuudha. Salaanni Istikhaaraa salaata yeroo dhimmi lama namarratti wal makate isa gaarii ta\u2019e Rabbiin akka nama filachiisuuf salaatamuudha. Fakkeenyaaf, Kaadhimataa fi kaadhimamtuun Rabbii olta\u2019aa irraa kheeyri barbaaduun istikhaarah istikhaarah godhuun isaaniif jaallatamaadha. Kunis kan ta\u2019u, raka\u2019aa lama salaatun ergasii du\u2019aayi gochuudha."}, {"text_idx": "#000004", "text": "Hadiisa Jaabir bin Abdullah gabaase keessatti waa\u2019ee istikhaarah haala kanaan ibsa:"}, {"text_idx": "#000005", "text": "Ergamaan Rabbii (SAW) akkuma Qur\u2019aana irraa suurah nu barsiisu dhimmoota keessatti istikhaara akka goonu nu barsiisaa ture. Ni jedha, \u201cTokkoon keessan dhimmi wayii yoo isa yaachise (dhiphise), salaata dirqama (waajiba) ta\u2019aniin alatti raka\u2019a lama erga salaate booda akkana haa jedhu:"}, {"text_idx": "#000006", "text": "\u201cAllaahumma innii astakhiiruka bi\u2019ilmika, Wa astaqdiruka bi-qudratika, Wa as\u2019aluka min fadlikal-aziim Fa-innaka taqdiru Walaa aqdiru, Wa ta\u2019lamu Wala a\u2019lamu, Wa anta \u2018allaamul-ghuyuub. Allaahumma, in kunta ta\u2019lamu anna haaza-lamra Kheeyrun lii fii diinii wa ma\u2019aashi wa\u2019aaqibati Amri (yookiin \u2018aajili Amri wa\u2019aajilihi) faqdirhu lii wa yas-sirhu lii summa baarik lii Fiihi, Wa in kunta ta\u2019lamu anna haaza-lamra sharrun lii fii diinii wa ma\u2019aashii wa\u2019aaqibati Amri (yookiin fi\u2019aajili Amri wa ajilihi) fasrifhu annii wasrifnii anhu. Waqdur liil-kheeyra heeysu kaana Summa ardinii bihi.\u2019"}, {"text_idx": "#000007", "text": "\u201cYaa Rabbii! Ani beekumsa keetiinin si filachiifadha. Dandeettii Keetiinin dandeettii Si kadha. Tola Kee guddaa irraas Si kadha. Ati ni dandeessa ani hin danda\u2019u. Ati ni beekta ani hin beeku. Ati Beekaa waan hin mul\u2019anneeti. Yaa Rabbi yoo dhimmi kuni amantii kiyya keessatti, jireenyaa fi booddee (Aakhirah) kiyya keessatti gaarii naaf ta\u2019uu beekte, isa naaf murteessii naaf laaffisi. Ergasii barakaa keessa naaf kaa\u2019i. Yoo wanti kun amantii kiyya, jireenya kiyyaa fi booddee kiyyaaf hamaa ta\u2019uu kan beektu ta\u2019e, isa narraa deebisi; anas isarraa na deebisi. Bakkuma jirutti toltuu naaf murteessi. Ergasii wanta sanitti akka gammadu na taasisi.\u201dErgamaan Rabbii (SAW) \u201chaajaa ofii haa dubbatan\u201djedhan.\u201d\u009d Sahiih Al-Bukhaari 1166"}, {"text_idx": "#000010", "text": "700: Maallaqa liqiitiin dalaganii bu\u2019aa qoodachuun akkami?\n699: Kittaannaan dhiiraa fi dhalatti garaagarummaa qabaa?\n698: Adurreen salaata ni balleessitii?\n697: Nama qabeenya nama dhoorkate akkam godhan?\n696: Azkaara Salaata waajibaa boodaa yeroo biroo yoo qara\u2019e akkami?"}, {"text_idx": "#000011", "text": "Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa\u2019ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa."}]